Gildas Bernier
Gildas Bernier (Kiberen, 30 Gouere 1915 - 30 Du 2000, Roazhon) zo bet kelenner istor ha douaroniezh en Oriant hag e Roazhon. Studiadennoù en deus savet ivez war dachennoù ar yezhoniezh, al lec’hanvadurezh, an istor.

Desket en doa brezhoneg gant e vamm-gozh, eus Kiberen. Goude e studioù e Naoned hag e Roazhon, e oa bet kelenner e lise an Oriant, da gentañ, hag e lise Bréquigny, e Roazhon, da c’houde. E 1980 en doa savet un dezenn anvet Les chrétientés bretonnes continentales depuis les origines jusqu'au IXème siècle, e skol-veur Roazhon 2, hag embannet a voe e labour e 1982.

Skridoù
Pennadoù embannet e kelaouennoù evel Études Celtiques pe Annales de Bretagne
Studiadennoù lec'hanvadurezh, embannet gant an Annales hydrographiques, diwar-benn lec'hanvadurezh aodoù Bro-Gwened
Les Chrétientés Bretonnes Continentales depuis les Origines jusqu'au IXème Siècle, G. Bernier, Université de Rennes, 1982, 214 p. (danvez e dezenn)
Les premiers Bretons, P.R. Giot, L. Fleuriot, G. Bernier. Kastellin: Jos, 1985

Notennoù

Ganedigezhioù 1915
Marvioù 2000
Kelennerien Breizh
Keltiegourien